Here is a page extracted from Wikipedia that may contain CSS, HTML, and a lot of unformatted text.

Title: Articlo indefiniu en francés
Content: L'articlo indefiniu en francés precede a substantivos contables que no han estau identificaus enantes pa fer referencia a cualquecosa indeterminada u que se'n fa mención por primera vegada. As suyas formas son un, une y des, y en as oracions negativas se reemplaza por de.

Formas 

En francés medieval bi heba unas formas plurals uns, unes, que desapareixioron en o sieglo XVI y que persisten en os pronombres indefinius quelques-uns, quelques-unes, les uns y les unes.

Emplego 
Por o cheneral o suyo emplego ye igual que en atras luengas romances, encara que bi haiga bella diferencia, sobre tot en os usos en plural, con respecto a los emplegos en as luengas ibero-romances que lo gosan omitir en os complementos directos. 
Il y a des soldats qui retournent: "Bi ha soldaus que tornan".

Dar ideya de cantidat 
Relacionau con o suyo orichen numeral, l'articlo indefiniu da ideya de cantidat singular u cheneral d'una cosa:
Il achète un livre: "Él compra un libro".
Il achète des livres: "Él compra uns libros".

Posesión u agregación de cualquecosa 
Una diferencia evident entre o emplego d'este articlo en francés y o emplego en as luengas ibero-romances se troba con verbos como avoir u porter cuan indica obchectos u pertenencias que gosan estar pocas por persona y que se dicen en singular:
J'ai un video: "Tiengo video"·

Precisar categoría u profesión 
Se fa con o verbo être:
Bach est un célèbre musicien.

Referencias

Bibliografía 
 Jesús Cantera y Eugenio de Vicente: Gramática francesa. Editorial Cátedra, S.A., 1999.
 Gramática francesa. Larousse Editorial, S.A, 2014.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
 Maïa Grégoire, Odile Thiévenaz: Grammaire progressive du français. Clé International, 2002.

Francés
Indefiniu